Toisin kuin on väitetty, kannabiksen viihdekäyttö ei aiheuta merkittävää kognitiivista haittaa. Näin totesi neuropsykiatri ja Kalifornian yliopiston lääkekannabiksen tutkimuslaitoksen johtaja Igor Grant Yhdysvaltain tiedeviikolla San Josessa.

“Kaikenlaisten huumeiden suurkäyttäjillä voi olla muita ongelmia, kuten masennusta, ahdistusta ja psykiatrisia häiriöitä. Nämä pitäisi ottaa myös huomioon, sille ne itsessään voivat aiheuttaa neurokognitiivisia ongelmia”, Grant sanoi.

Kun tutkimuksissa on otettu lukuun muut kognitiiviseen suoriutumiseen vaikuttavat seikat, kannabikseen liitetyt haitat katoavat.

Sisältö jatkuu mainoksen jälkeen

“On hyvin vähän näyttöä siitä, että aikuisen aivoille koituisi merkittävää haittaa, jos käyttää marijuanaa niin, kuin sitä on normaalisti länsimaissa käytetty. Tämä perustuu useisiin neurokognitiivisiin ja aivokuvaustutkimuksiin”, Grant sanoi.

Sisältö jatkuu mainoksen alla

Hänen mukaansa eri asia ovat mahdollisesti nuoret, joiden aivot ovat vielä kehittymättömät.

“Jos aivoihin päästetään ajatteluun ja käyttäytymiseen vaikuttavia kemikaaleja, kun aivot ovat kehittymässä, tämä kehitys voi häiriintyä. Tästä on näyttöä sekä puolesta että vastaan.”